**Ansøgningsskema – Regionale sommerlejre 2021**

Corona er stadig over Danmark. Derfor flyttes JUBI-lejr til 2025, så vi følger JUBI-lejrens intervaller og samtidigt giver planlægningsgruppen arbejdsro til at lave en fantastisk lejr. I stedet har hovedbestyrelsen besluttet, at man i 2021 kan søge om midler til at lave regionale sommerlejre, så vi stadig møder hinanden og oplever at vi er en del af et landsdækkende fællesskab.

**Hvem kan søge?**

Afdelinger og fællesledelser kan søge, hvis man går sammen på tværs af afdelinger og fællesledelser om at skabe nye fællesskaber på tværs af DUI-LEG og VIRKE. De regionale sommerlejre, skal være åbne for alle medlemmer af DUI-LEG og VIRKE.

Der er i alt 60.000 kr. i puljen, som potentielt kan blive fordelt til regionale sommerlejre. Det er formandskabet som forvalter midlerne. Hvis ikke ansøgningerne vurderes indenfor formålet, bliver midlerne overført til andre aktiviteter i landsforbundet.

Ansøg via skemaet herunder, som i sender til dui@dui.dk senest 1. april sammen med et foreløbigt budget. Herefter vil formandskabet gennemgå ansøgningerne. Det bevilligede beløb skal bruges på sommerlejren, og kan således ikke bruges til andre formål. For at komme i betragtning til en bevilling, skal jeres sommerlejr også være for personer som endnu ikke er medlem af DUI-LEG og VIRKE og I må meget gerne indtænke medlemsrekruttering i sommerlejren.

|  |  |
| --- | --- |
| Hvad er dit navn, og hvilken afdeling eller fællesledelse kommer du fra? |  |
| Hvilke afdelinger og/eller fællesledelser er værter og planlæggere af sommerlejren? |  |
| Har i nogle samarbejdspartnere om lejren, eksempelvis lokale fagforeninger eller den lokale købmand? Hvis ja, så sæt gerne et par ord på hvad i samarbejder om. |  |
| Hvor vil i gerne holde jeres sommerlejr henne? |  |
| Fortæl lidt mere om jeres sommerlejr, hvilke slags aktiviteter kommer der til at være på lejren? Er der et særligt formål med lejren du gerne vil fremhæve? |  |
| Hvor mange deltagere regner du med at i bliver? |  |
| Hvornår vil i gerne holde jeres sommerlejr (for at kunne søge om støtte, skal lejren mindst vare i 5 dage og blive afholdt i skolernes sommerferie) |  |
| Hvor stort et beløb ønsker i bevilliget til sommerlejren? |  |